Document ID: 32006R0259

UREDBA KOMISIJE (ES) št. 259/2006
z dne 15. februarja 2006
o spremembi Uredbe (ES) št. 1516/2005 glede količine iz stalnega javnega razpisa za izvoz ječmena iz zalog avstrijske intervencijske agencije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 6 Uredbe,
ob upoštevanju naslednjega:
(1)
Uredba Komisije (EGS) št. 2131/93 (2) določa postopek in pogoje za prodajo žit iz intervencijskih agencij.
(2)
Uredba Komisije (ES) št. 1516/2005 (3) je odprla stalni javni razpis za izvoz 30 530 ton ječmena iz zalog avstrijske intervencijske agencije.
(3)
Avstrija je obvestila Komisijo, da namerava njena intervencijska agencija za 32 638 ton povečati količino, razpisano na javnem razpisu za izvoz. Ob upoštevanju tega zahtevka, razpoložljivih količin in položaja na trgu je treba ugodno odgovoriti na zahtevo Avstrije.
(4)
Uredbo (ES) št. 1516/2005 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Člen 2 Uredbe (ES) št. 1516/2005 se nadomesti z naslednjim:
„Člen 2
Javni razpis zadeva največjo količino 63 168 ton ječmena za izvoz v tretje države, razen v Albanijo, Bolgarijo, Bosno in Hercegovino, Hrvaško, Kanado, Lihtenštajn, Mehiko, Nekdanjo jugoslovansko republiko Makedonijo, Romunijo, Srbijo in Črno goro (4), Švico ter Združene države Amerike.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. februarja 2006

Labels: 18
3
17
5